open-index/open-wikipedia-markdown huggingface dataset:
Θόδωρος Καρυπίδης

Ο **Θόδωρος Καρυπίδης** (Ειρηνούπολη Ημαθίας, 23 Μαΐου 1979) είναι Έλληνας επιχειρηματίας, μεγαλομέτοχος και σύμβουλος της διοίκησης της Π.Α.Ε. Άρης.

## Επιχειρήσεις
Ο Καρυπίδης ίδρυσε την εταιρεία «Karipidis Pallets», εταιρεία παραγωγής παλετών, στη Νάουσα το 2001, με την αδελφή του Ειρήνη, αξιοποιώντας την οικογενειακή τεχνογνωσία τους στην επεξεργασία του ξύλου, που εστιαζόταν κυρίως στον οικοδομικό κλάδο. Η εταιρεία έλαβε μέρος στα ολυμπιακά έργα του 2004 και το 2008 ολοκληρώθηκε μία επένδυση 5.000.000 ευρώ, αναβαθμίζοντας τις παραγωγικές γραμμές στη μονάδα του. Η ετήσια παραγωγή σε παλέτες είναι 1.500.000, ενώ η εταιρία διαθέτει πάνω από 250 κωδικούς στο εν λόγω προϊόν. Το 2014, αγόρασε την αλυσίδα σούπερ μάρκετ Αρβανιτίδης σε συνεργασία με την Carrefour Μαρινόπουλος. Τον Απρίλιο του 2016, η εταιρεία κατέθεσε αίτηση για να υπαχθεί στο άρθρο 99 του Πτωχευτικού Κώδικα, με σκοπό να ρυθμιστούν τα χρέη της εταιρείας.

## Ενασχόληση με το ποδόσφαιρο
Στις 6 Αυγούστου 2014, έγινε γνωστό ότι ο Καρυπίδης ανέλαβε την προεδρία της ομάδας της Π.Α.Ε. Βέροια. Λίγους μήνες νωρίτερα, είχε ενδιαφερθεί για την αγορά της πλειοψηφίας του μετοχικού κεφαλαίου της Π.Α.Ε. Εργοτέλης, χωρίς τελικά να ολοκληρωθεί η συμφωνία.

Τον Σεπτέμβριο του 2015, ανέλαβε χρέη εφόρου στην ομάδα του Άρη Θεσσαλονίκης, ο οποίος αγωνιζόταν στην Γ΄ Εθνική Κατηγορία. Λόγω του ότι οι "κίτρινοι" ήταν ερασιτεχνικό σωματείο σε αυτή την κατηγορία, κατάφερε να διατηρήσει την προεδρία και της Π.Α.Ε. Βέροια. 

Το καλοκαίρι του 2016 αφού αποσύρθηκε από την προεδρία και τις μετοχές της Π.Α.Ε. Βέροια, ο Καρυπίδης, καλύπτοντας με 1,2 εκατομμύρια ευρώ το μετοχικό κεφάλαιο της νεοσύστατης Π.Α.Ε. Άρης έγινε ο μεγαλομέτοχος των κιτρινόμαυρων. Μετά την εγγραφή της Π.Α.Ε. Άρης στο Γ.Ε.ΜΗ., ο Θόδωρος Καρυπίδης έγινε και τυπικά ο ιδιοκτήτης της ομάδας. Παλαιότερα, ήταν πρόεδρος και ποδοσφαιριστής του ερασιτεχνικού σωματείου του Α.Σ. Ειρηνούπολης. 

## Παραπομπές


## Πηγές
* Θεόδωρος Καρυπίδης – Το αφιέρωμα του sdna.gr με τίτλο «Qu’est-ce que c’est Καρυπίδης;»
* Θεόδωρος Καρυπίδης - Από την Ειρηνούπολη στην Κρήτη!

Κατηγορία:Έλληνες επιχειρηματίες
Κατηγορία:Έλληνες πρόεδροι αθλητικών συλλόγων
Αυτοκινητόδρομος 1 (Βουλγαρία)

Ο **Αυτοκινητόδρομος 1** () είναι ο κυριότερος αυτοκινητόδρομος της Βουλγαρίας, που συνδέει την πρωτεύουσα Σόφια με την τέταρτη μεγαλύτερη πόλη της χώρας και μεγάλο λιμάνι της Μαύρης Θάλασσας, Μπουργκάς, αποτελώντας την πιο σημαντική σύνδεση μεταξύ δυτικής - ανατολικής Βουλγαρίας. Όπως υποδεικνύει και το όνομά του, βρίσκεται στην ιστορική περιοχή της Θράκης. Έχει μήκος 360 χιλιόμετρα και ολοκληρώθηκε στις 15 Ιουλίου 2013, μετά από 40 χρόνια κατασκευής.

Κατηγορία:Αυτοκινητόδρομοι της Βουλγαρίας
Αρτασάτ

Η **Αρτασάτ** (· ) είναι πόλη στην Αρμενία, πρωτεύουσα της επαρχίας Αραράτ. Η πόλη βρίσκεται στις όχθες του Αράξη, στην πεδιάδα του Αραράτ, περίπου 30 χιλιόμετρα νοτιοανατολικά του Ερεβάν. Σύμφωνα με την απογραφή του 2011, έχει 22.269 κατοίκους. Ιδρύθηκε το 1945 από τη σοβιετική κυβέρνηση της Αρμενίας και πήρε το όνομά της από την κοντινή αρχαία πόλη Αρτασάτ (ή Αρτάξατα). Το όνομα της πόλης προέρχεται από τις ιρανικές γλώσσες και σημαίνει η «χαρά του Αρτά». Η αρχαία πόλη ιδρύθηκε από τον Αρταξία Α΄ το 176 π.Χ. και υπήρξε πρωτεύουσα του βασιλείου της Αρμενίας μέχρι το 163 μ.Χ..

Η σύγχρονη πόλη ιδρύθηκε από τη Σοβιετική κυβέρνηση το 1945, ως αστική κοινότητα από την συγχώνευση τριών χωριών, περίπου 8 χιλιόμετρα βορειοδυτικά από την αρχαία πόλη. Η πόλη στη συνέχεια επεκτάθηκε ως βιομηχανικό κέντρο, κυρίως επεξεργασίας τροφίμων. Το 1995, με το νέο νόμο για τη διοικητική διαίρεση της Αρμενίας, η Αρτασάτ έγινε έδρα της επαρχίας Αραράτ.

## Παραπομπές


## Εξωτερικοί σύνδεσμοι
* 

κατηγορία:Πόλεις της Αρμενίας
Αρτάξατα

Ο βασιλιάς Αρταξίας Α΄ ίδρυσε την **Αρτασάτ** ή **Αρτάξατα** το 176 π.Χ. στο καντόνι Βοστάν Χαγιότς στην ιστορική επαρχία Αϊραράτ, στο σημείο ότι ο ποταμός Μετσαμόρ συνέβαλε με τον Αράξη στην αρχαιότητα, στο σημείο όπου σήμερα βρίσκεται το μοναστήρι Χορ Βιράπ. Σε σύγκριση με τις προηγούμενες πρωτεύουσες της Αρμενίας, η θέση ήταν οχυρή και πιο κοντά στους διεθνείς εμπορικούς δρόμους. Την ιστορία της ίδρυσης της πόλης αναφέρει ο Μοβσές Χορενατσί. Σύμφωνα με τις περιγραφές των ιστορικών Πλούταρχου και Στράβωνα, η τοποθεσία επιλέγει έπειτα από συμβουλή του Καρχηδόνιου στρατηγού Αννίβα, όμως, σύγχρονοι ιστορικοί αναφέρουν ότι δεν υπάρχουν άμεσα στοιχεία για το υποστηρίξουν. Κάποιες πηγές υποδεικνύουν ότι η πόλη χτίστηκε στα ερείπια ενός οικισμό των Ουραρτού.
left|thumb|250px|Το Χορ Βιράπ σήμερα
Ο Στράβων και ο Πλούταρχος αναφέρουν ότι ήταν όμορφη και μεγάλη πόλη την οποία αποκάλεσαν Καρχηδόνα της Αρμενίας. Επίκεντρο της (μικρής) διείσδυσης του ελληνιστικού πολιτισμού στην Αρμενία, το πρώτο θέατρο της Αρμενίας χτίστηκε εκεί. Ο Μοβσές Χορενατσί αναφέρει ότι χάλκινα αγάλματα παγανιστικών θεών μεταφέρθηκαν από το Μπαγκαράν και άλλες περιοχές στην πόλη. Επίσης, οι Εβραίοι μετακινήθηκαν από την παλιά πρωτεύουσα Αρμαβίρ στα Αρτάξατα. Ο Αρταξίας κατασκεύασε επίσης ακρόπολη, η οποία αργότερα ονομάστηκε Χορ Βιράπ (όπου τον 4ο αιώνα φυλακίστηκε ο Γρηγόριος Φωτιστής) και προσέθεσε και άλλες οχυρώσεις, όπως μια τάφρο. Η πόλη ήταν κτισμένη τότε σε ένα βραχώδες ακρωτήριο και περιβαλλόταν από όλες τις πλευρές από νερό.

Όταν ο Τιγράνης ο Μέγας επέκτεινε το βασίλειο μέχρι τη Μεσόγειο, μετακίνησε την πρωτεύουσα στη Τιγρανόκερτα, όμως το 69 π.Χ., οι Ρωμαϊκές δυνάμεις νίκησαν το στρατό του Τιγράνη και κατέκτησαν την νέα πρωτεύουσα. Όσο υποχωρούσε, ο Τιγράνης έδωσε άλλη μία μάχη με τους Ρωμαίους στην Αρτάξατα, αλλά ηττήθηκε ξανά. Τα Αρτάξατα έγιναν ξανά πρωτεύουσα της Αρμενίας το 60 π.Χ. Οι Πάρθοι προσπάθησαν ανεπιτυχώς να καταλάβουν τα Αρτάξατα το 6 π.Χ., αλλά οι Ρωμαίοι, με επικεφαλής τον Γναίο Δομίτιο Κόρβουλο, την κατέλαβαν το 59 μ.Χ. Ο Νέρων διέταξε την ανακατασκευή των Αρταξάτων, ώστε να ενισχύσει τον Τιριδάτη Α΄. Η πόλη πήρε τότε επισήμως την ονομασία Νερώνεια. Το 163 μ.Χ. η πόλη καταστράφηκε ξανά από τους Ρωμαίους και η πρωτεύουσα μετακινήθηκε στο Βαγαρσαπάτ και μετά στο Δούβιο ή Τίβιο (Ντβιν). Η πόλη καταστράφηκε ξανά τη δεκαετία του 360 και το 450 και στη συνέχεια παρήκμασε με γοργούς ρυθμούς.

Το 1945 η Σοβιετική κυβέρνηση ίδρυσε την πόλη Αρτασάτ, ως αστική κοινότητα από την συγχώνευση τριών χωριών, περίπου 8 χιλιόμετρα νοτιοανατολικά από την αρχαία πόλη.

## Αναφορές


Κατηγορία:Αρχαιολογικοί τόποι στην Αρμενία
Βωμός Αφροδίτης Ουρανίας

Ο **Βωμός της Αφροδίτης Ουρανίας** είναι βωμός στο βορειοδυτικό τμήμα της Αρχαίας Αγοράς της Αθήνας και είναι αφιερωμένος στη θεά του δωδεκάθεου του Ολύμπου, Αφροδίτη υπό το προσωνύμιο *[[Ουρανία Αφροδίτη|Ουρανία]]*. Βρίσκεται δυτικά της Ποικίλης Στοάς, και έξω από το κύριο τμήμα του αρχαιολογικού χώρου.

Ο βωμός χτίστηκε τον 5ο αιώνα π.Χ. Η κατασκευασμένη από ερυθρό ασβεστόλιθο βάση του βωμού ήταν σύμφωνη με τα τέσσερα σημεία του ορίζοντα, και οι διαστάσεις της ήταν 5,08 x 2,40 μέτρα. Η βάση στηριζόταν σε σκληρές πλάκες από ασβεστόλιθο. Ο πυρήνας της βάσης του βωμού είχε επενδυθεί από ορθοστάτες, κατασκευασμένους από λευκό μάρμαρο Πάρου. Σήμερα, βρίσκονται ακόμη στη θέση τους οι τρεις από αυτούς. Το μήκος του βωμού ήταν περίπου 4,4 μέτρα ενώ το πλάτος του έφτανε στα 1.585 μέτρα.

Η χρονολόγηση κατασκευής του βωμού σχετίζεται με την κεραμική που βρέθηκε στο εσωτερικό του, η οποία τοποθετείται γύρω στο 500 π.Χ., αλλά και στη χρήση μάρμαρου Πάρου, η οποία προηγείται της ευρείας χρήσης του πεντελικού, που δεν άρχισε πριν το 490 π.Χ. Έτσι λοιπόν η πλέον πιθανή χρονολόγηση κατασκευής του βωμού είναι στο διάστημα μεταξύ 500-490 π.Χ.. Εκτός από το βωμό, κατά την ανασκαφή βρέθηκε επίσης οστεολογικό υλικό. Σύμφωνα με τη μελέτη του, αποδεικνύεται πως στο σημείο αυτό εκτελούνταν θυσίες προς χάριν της λατρείας της θεάς Αφροδίτης. Μετά το 480 π.Χ. φαίνεται πως ο βωμός υπέστη καταστροφές, κάτι που οδήγησε στην ανοικοδόμηση του.

Σύμφωνα με τον Παυσανία, στο ιερό υπήρχε ένα μαρμάρινο γλυπτό, άγαλμα της θεότητας, έργο του Φειδία. Σήμερα, υπάρχουν τμήματα βράχων που έχουν διασωθεί στη πλαγιά του λόφου δίπλα από τις σιδηροδρομικές γραμμές και κοντά στο ναό που ήταν αφιερωμένος στο σύζυγο της, Ήφαιστο. Αποτελεί το καλύτερα διατηρημένο μνημείο της βόρειας πλευράς της Αρχαίας Αγοράς, ενώ η ανασκαφή του έγινε μεταξύ 1981 και 1982 από την Αμερικανική Σχολή Κλασικών Σπουδών Αθήνας. Υπάρχουν αναφορές πως υπήρχε και ναός αφιερωμένος στην Αφροδίτη, στην ευρύτερη περιοχή που ανακαλύφθηκε ο βωμός, αλλά πιθανολογείται πως δεν έχει ανασκαφεί ακόμη.

## Υποσημειώσεις


## Πηγές
* Ίδρυμα Μείζονος Ελληνισμού - Βωμός Αφροδίτης Ουρανίας *project.athens-agora.gr*

Κατηγορία:Αρχαία Αγορά της Αθήνας
Ομοσπονδία Καλαθοσφαίρισης Σλοβενίας

Η **Ομοσπονδία Καλαθοσφαίρισης Σλοβενίας** (σλοβενικά: *Košarkarska zveza Slovenije*, KZS) είναι το όργανο διοίκησης της καλαθοσφαίρισης στη Σλοβενία. Εδρεύει στη Λιουμπλιάνα και είναι μέλος της Διεθνούς Ομοσπονδίας Καλαθοσφαίρισης (FIBA). Διοργανώνει εθνικά ερασιτεχνικά και επαγγελματικά πρωταθλήματα ανδρών, γυναικών και νέων, ενώ είναι υπεύθυνη και για τη διεξαγωγή του κυπέλλου της χώρας. Συντονίζει επίσης τις δραστηριότητες των εθνικών ομάδων ανδρών, γυναικών και νέων της Σλοβενίας.

## Παραπομπές


## Εξωτερικοί σύνδεσμοι
* 

Κατηγορία:Καλαθοσφαίριση στη Σλοβενία
Κύρια διαγώνιος πινάκων

Στη γραμμική άλγεβρα, η **κύρια** (ή αλλιώς **πρωτεύουσα**) **διαγώνιος** ενός πίνακα A είναι η συλλογή των καταχωρήσεων A_{i,j} για i = j. Για παράδειγμα, παρακάτω υποδεικνύονται με κόκκινο οι κύριες διαγώνιοι για τέσσερις πιθανές διαστάσεις πινάκων: 
:
\underbrace{\begin{bmatrix}
\color{red}{A_{11}} & A_{12} \\
A_{21} & \color{red}{A_{22}}
\end{bmatrix}}_{2 \times 2}
\qquad
\underbrace{\begin{bmatrix}
\color{red}{A_{11}} & A_{12} & A_{13} \\
A_{21} & \color{red}{A_{22}} & A_{23} \\
A_{31} & A_{32} & \color{red}{A_{33}}
\end{bmatrix}}_{3 \times 3}
\qquad
\underbrace{\begin{bmatrix}
\color{red}{A_{11}} & A_{12} & A_{13} & A_{14} \\
A_{21} & \color{red}{A_{22}} & A_{23} & A_{24} \\
A_{31} & A_{32} & \color{red}{A_{33}} & A_{34}
\end{bmatrix}}_{3 \times 4}
\qquad
\underbrace{\begin{bmatrix}
\color{red}{A_{11}} & A_{12} & A_{13} \\
A_{21} & \color{red}{A_{22}} & A_{23} \\
A_{31} & A_{32} & \color{red}{A_{33}} \\
A_{41} & A_{42} & A_{43}
\end{bmatrix}}_{4 \times 3},

και για συγκεκριμένους πίνακες, π.χ. τους ταυτοτικούς πίνακες αντίστοιχων διαστάσεων:
:\begin{bmatrix}
\color{red}{1} & 0 \\
0 & \color{red}{1}
\end{bmatrix}
\qquad
\begin{bmatrix}
\color{red}{1} & 0 & 0\\
0 & \color{red}{1} & 0\\
0 & 0 & \color{red}{1}\end{bmatrix}
\qquad
\begin{bmatrix}
\color{red}{1} & 0 & 0 & 0 \\
0 & \color{red}{1} & 0 & 0 \\
0 & 0 & \color{red}{1} & 0 \end{bmatrix}
\qquad
\begin{bmatrix}
\color{red}{1} & 0 & 0\\
0 & \color{red}{1} & 0\\
0 & 0 & \color{red}{1}\\
0 & 0 & 0\end{bmatrix}.

## Αντιδιαγώνιος
Η **αντιδιαγώνιος** (ή αλλιώς **δευτερεύουσα διαγώνιος**) ενός τετραγωνικού πίνακα B διάστασης \nu είναι η συλλογή των καταχωρήσεων B_{1,\nu}, B_{2, \nu-1}, \ldots, B_{\nu, 1}, δηλαδή όλων των B_{i,j} με i+j= \nu + 1 για 1 \leq i, j \leq \nu. Δηλαδή ξεκινάει από την επάνω δεξιά γωνία και συνεχίζει διαγώνια ως την κάτω αριστερή γωνία. Για παράδειγμα, παρακάτω υποδεικνύονται με κόκκινο οι αντιδιαγώνιοι για \nu = 2, 3, 4:
:
\underbrace{\begin{bmatrix}
B_{11} & \color{red}{B_{12}} \\
\color{red}{B_{21}} & B_{22}
\end{bmatrix}}_{2 \times 2}
\qquad
\underbrace{\begin{bmatrix}
B_{11} & B_{12} & \color{red}{B_{13}} \\
B_{21} & \color{red}{B_{22}} & B_{23} \\
\color{red}{B_{31}} & B_{32} & B_{33}
\end{bmatrix}}_{3 \times 3}
\qquad
\underbrace{\begin{bmatrix}
B_{11} & B_{12} & B_{13} & \color{red}{B_{14}} \\
B_{21} & B_{22} & \color{red}{B_{23}} & B_{24} \\
B_{31} & \color{red}{B_{32}} & B_{33} & B_{34} \\
\color{red}{B_{41}} & B_{42} & B_{43} & B_{44}
\end{bmatrix}}_{4 \times 4},

και για συγκεκριμένους πίνακες:
:
\begin{bmatrix}
0 & \color{red}{1}\\
\color{red}{1} & 0
\end{bmatrix}
\qquad 
\begin{bmatrix}
0 & 0 & \color{red}{1}\\
0 & \color{red}{1} & 0\\
\color{red}{1} & 0 & 0\end{bmatrix}
\qquad
\begin{bmatrix}
0 & 0 & 0 & \color{red}{1}\\
0 & 0 & \color{red}{1} & 0\\
0 & \color{red}{1} & 0 & 0\\
\color{red}{1} & 0 & 0 & 0\end{bmatrix}.


## Δείτε επίσης

* Διαγώνιος πίνακας
* Αντιδιαγώνιος πίνακας

## Πηγές


 


Κατηγορία:Γραμμική άλγεβρα
Αρχή των αξόνων (μαθηματικά)

δεξιά|με-πλαίσιο|Η αρχή των αξόνων σε ένα καρτεσιανό σύστημα συντεταγμένων
Στα μαθηματικά, η **αρχή των αξόνων** σε έναν Ευκλείδειο χώρο είναι ένα ειδικό σημείο, που συνήθως συμβολίζεται με το γράμμα *O.* Χρησιμοποιείται ως σταθερό σημείο αναφοράς για τη γεωμετρία του περιβάλλοντος χώρου.

## Καρτεσιανές συντεταγμένες
Σε ένα καρτεσιανό σύστημα συντεταγμένων, η αρχή των αξόνων είναι το σημείο όπου οι άξονες του συστήματος τέμνονται. Η αρχή των αξόνων διαιρεί κάθε έναν από αυτούς τους άξονες στα δύο, έναν θετικό και έναν αρνητικό ημιάξονα.  Στη συνέχεια τα σημεία μπορούν να δοθούν σε σχέση με την αρχή των αξόνων, δίνοντας τις αριθμητικές τους συντεταγμένες, τις θέσεις τους δηλαδή των προβολών τους κατά μήκος κάθε άξονα, είτε στην θετική είτε στην αρνητική κατεύθυνση. Οι συντεταγμένες της αρχής των αξόνων είναι πάντα μηδέν, για παράδειγμα (0,0) σε άξονες δύο διαστάσεων και (0,0,0) σε άξονες τριών διαστάσεων.

## Άλλα συστήματα συντεταγμένων
Στο πολικό σύστημα συντεταγμένων, η αρχή των αξόνων ονομάζεται και **πόλος**. Ο πόλος, όμως, δεν έχει καλά ορισμένες πολικές συντεταγμένες, επειδή οι πολικές συντεταγμένες ενός σημείου περιλαμβάνουν τη γωνία που σχηματίζεται από τον θετικό *x*-άξονα και την ακτίνα από την αρχή των αξόνων μέχρι ένα σημείο και η γωνία αυτή δεν είναι καλά ορισμένη για την αρχή των αξόνων.

Στην Ευκλείδεια γεωμετρία, η αρχή των αξόνων μπορεί να επιλεγεί ελεύθερα, ωε ένα οποιοδήποτε κατάλληλο σημείο αναφοράς.

Η αρχή των αξόνων του μιγαδικού επιπέδου μπορεί να αναφέρεται ως το σημείο όπου ο πραγματικός άξονας και ο φανταστικός άξονας τέμνονται μεταξύ τους. Με άλλα λόγια, είναι ο μιγαδικός αριθμός μηδέν.

## Πηγές


Αρχη Αξονων
Άκρον (Οχάιο)

Το **Άκρον** (αγγλικά: *Akron*, ) είναι η πέμπτη μεγαλύτερη πόλη της αμερικανικής πολιτείας του Οχάιο και έδρα της κομητείας Σάμμιτ. Εντάσσεται στην ευρύτερη περιοχή των Μεγάλων Λιμνών, 63 περίπου χιλιόμετρα νότια της λίμνης Ήρι και κατά μήκος του ποταμού Λιτλ Κουγιαχόγκα. Στην απογραφή του 2010, η πόλη είχε πληθυσμό 199.110 κατοίκων.

Η πόλη του Άκρον ιδρύθηκε το Δεκέμβριο του 1825 από πρόταση του Πολ Γουίλιαμς στον Σάιμον Πέρκινς. Μετά από την ίδρυση της Κομητείας Σάμιτ, μέσω της ένωσης των κομητειών Πόρτατζ, Μεδίνα και Σταρκ, το Άκρον διαδέχτηκε το Κουγιαχόγκα Φολς, το 1841, ως έδρα της νέας κομητείας.

Πολλά από τα κυβερνητικά και δημόσια κτίρια της πόλης, συμπεριλαμβανομένων του δημαρχείου, του δικαστικού μεγάρου, της δημόσιας βιβλιοθήκης, είναι αρκετά παλαιά. Ένα ιστορικό μέγαρο κινηματογράφου, της δεκαετίας του 1920, στεγάζεται εκεί. Ένα από τα χαρακτηριστικά γνωρίσματα του κτιρίου αυτού είναι ο έναστρος ουρανός με τα σύννεφα που απεικονίζεται στην οροφή του.

Διάσημες προσωπικότητες με καταγωγή από το Άκρον είναι ο φιλόσοφος και λογικολόγος Ουίλαρντ βαν Όρμαν Κουίν, και ο καλαθοσφαιριστής του NBA Λεμπρόν Τζέιμς.

## Δήμαρχος
Από την 1η Ιανουαρίου 2024 δήμαρχος είναι ο Σαμάς Μαλίκ.
## Παραπομπές


## Εξωτερικοί σύνδεσμοι
* 

Κατηγορία:Πόλεις του Οχάιο
Κατηγορία:Έδρες κομητειών του Οχάιο
Άκραι

Με το όνομα **Άκραι** αναφέρονται στην Αρχαία Ελλάδα οι πόλεις:

*Άκραι Σικελίας, θυγατρική αποικία των Συρακουσίων στη Σικελία,
*Άκραι Αιτωλίας, αρχαία αιτωλική πόλη

ενώ την περίοδο του Διγενή Ακρίτα:

*"άκραι" ονομάζονταν τα ανατολικά σύνορα της Βυζαντινής Αυτοκρατορίας.

Στη σημερινή εποχή:

*Άκραι_Εύβοιας είναι η επίσημη ονομασία του χωριού Άκρες του Δήμου Διρφύων - Μεσσαπίων στην Εύβοια.
Άκραι (Σικελία)

Οι **Άκραι** (, ) ήταν αποικία στη Μεγάλη Ελλάδα, στη Σικελία. Ιδρύθηκε το 664 π.Χ. από τους Συρακούσιους με σκοπό μαζί με τις αποικίες τους Καμάρινα και Κασμένες να ελέγχουν τους Σικελούς και να περιορίσουν τις επεκτατικές βλέψεις των ανταγωνιστών τους της Γέλας (βλ. χάρτης αποικιών Σικελίας). Κατά πάσα πιθανότητα δεν υπήρξαν ολοκληρωμένη πόλη όπως η Καμαρίνα, αλλά παραμεθόριο οχυρό και ταυτίζονται με την σημερινή περιοχή Παλάτσολο Ακρέιντε. Ο Θουκυδίδης αναφέρει στην *Ιστορία του Πελοποννησιακού Πολέμου*, Βιβλίον ΣΤ΄, 5 ότι 

## Παραπομπές


Κατηγορία:Μεγάλη Ελλάδα
Κατηγορία:Αποικίες των Συρακουσών
Κατηγορία:Αρχαιολογικοί τόποι στην Σικελία
Κασμέναι

Οι **Κασμέναι** ήταν αποικία στην Μεγάλη Ελλάδα στην νοτιοδυτική Σικελία. Ιδρύθηκε το 644 π.Χ. από τους Συρακούσιους με σκοπό μαζί με τις αποικίες τους Καμάρινα και Άκραι να ελέγχουν τους Σικελούς και να περιορίσουν τις επεκτατικές βλέψεις των ανταγωνιστών τους της Γέλας (βλ. χάρτης αποικιών Σικελίας). Όπως και οι Άκραι υπήρξαν παραμεθόριο οχυρό και όχι ολοκληρωμένη πόλη και η ακριβής τοποθεσία τους δεν έχει εντοπιστεί ακόμα. Ο Θουκυδίδης αναφέρει στην *Ιστορία του Πελοποννησιακού Πολέμου*, Βιβλίον ΣΤ', 5 ότι  

Το 485 π.Χ., οι Κιλλύριοι δούλοι επαναστάτησαν εναντίον των Συρακούσιων γαιοκτημόνων, οι οποίοι αναγκάστηκαν να καταφύγουν στις Κασμένες και τελικά επέστρεψαν στις Συρακούσες με τη βοήθεια του τύραννου Γέλωνα. 

## Παραπομπές


Κατηγορία:Αποικίες των Συρακουσών
Κατηγορία:Αρχαιολογικοί τόποι στην Σικελία
Κατηγορία:Αρχαίοι ελληνικοί αρχαιολογικοί τόποι στην Ιταλία
Ναός Απόλλωνος Πατρώου

Ο **Ναός Απόλλωνος Πατρώου ''(Προγονικού)*** είναι μικρός ερειπωμένος ναός [[Ιωνικός ρυθμός|Ιωνικού ρυθμού]] χτισμένος κατά τη περίοδο 340-320 π.Χ.. Έχει πλάτος 10 μέτρα και μήκος 16,5 μέτρα. Βρίσκεται στο βορειοδυτική πλευρά της [[Αρχαία Αγορά της Αθήνας|Αρχαίας Αγοράς της Αθήνας]], ανάμεσα στη [[Στοά Ελευθερίου Διός]] και το [[Μητρώον (Αρχαία Αγορά Αθήνας)|Μητρώον]].  Ο [[Απόλλων]] αποκαλείται *Πατρώος* ως πατέρας του [[Ίωνας|Ίωνα]]. Έτσι λοιπόν θεωρούνταν ιδρυτής της [[Ιωνία|Ιώνιας]] φυλής και προστάτης των οικογενειών. Στον εσωτερικό χώρο του ναού υπήρχε λατρευτικό άγαλμα αφιερωμένο στον Απόλλωνα, το οποίο είχε φιλοτεχνήσει ο γνωστός [[Γλυπτική|γλύπτης]] [[Ευφράνωρ (καλλιτέχνης)|Ευφράνωρ]]. Το άγαλμα αυτό, στο οποίο ο θεός ήταν ενδεδυμένος και κρατούσε [[λύρα]] στο χέρι του, σώζεται σήμερα στο Μουσείο της Αρχαίας Αγοράς. Το κτήριο υπολογίζεται πως καταστράφηκε περίπου κατά το 480 π.Χ.

== Αρχιτεκτονική ==
Ήταν μια απλή κατασκευή, η οποία διαρθρωνόταν σε μονόχωρο σηκό, όπου προστέθηκε κατά την [[Ελληνιστική περίοδος|ελληνιστική]] περίοδο πρόναος. Ο ναός εδράζεται στα αποσπασματικά σωζόμενα θεμέλια ενός προηγούμενου κτίσματος. Είναι χαρακτηριστική η πλήρης απουσία περιμετρικής κιονοστοιχίας. Στη βόρεια πλευρά του, υπήρχε ένα μικρό παράπλευρο δωμάτιο, με το οποίο επικοινωνούσε μέσω διόδου, δίνοντας στον ναό σχήμα «Γ». Αυτός ο πλευρικός θάλαμος πιθανό να στέγαζε το λατρευτικό άγαλμα του θεού, ίσως όμως να λειτούργησε ως άδυτο, κάτι που ήταν συνηθισμένο στους ναούς του Απόλλωνα. Τοποθετήθηκε στο πλάι του σηκού αντί του πίσω μέρους του για αισθητικούς και οικονομικούς λόγους, ενώ δεν αποκλείεται να χρησιμοποιήθηκε ως θησαυρός για την εναπόθεση πολύτιμων αντικειμένων και προσφορών ή ως αρχείο για την φύλαξη δημοσίων εγγράφων.

Σύμφωνα με τους υπεύθυνους των ανασκαφών, μπροστά από τον σηκό του ναού υπήρχε άγαλμα του Απόλλωνα από τον γλύπτη [[Λεωχάρης|Λεωχάρη]] (α΄ μισό 4ου αιώνα π.Χ.), καθώς και άγαλμα του Απόλλωνα Αλεξικάκου του γλύπτη [[Κάλαμης (γλύπτης)|Κάλαμη]] (429-426 π.Χ.).

== Ανασκαφές ==
[[Αρχείο:AGMA Apollon Patroos Euphranor.jpg|μικρογραφία|Το άγαλμα του Απόλλωνα από τον Ευφράνωρα, που βρισκόταν εντός του ναού, και πλέον βρίσκεται στο Μουσείο της Αγοράς.|αριστερά]]
Η ανασκαφή του χώρου έγινε κατά τα έτη 1895 και 1896 από το [[Γερμανικό Αρχαιολογικό Ινστιτούτο Αθηνών|Γερμανικό Αρχαιολογικό Ινστιτούτο]]. Το 1907 η [[Εν Αθήναις Αρχαιολογική Εταιρεία|Ελληνική Αρχαιολογική Εταιρεία]] συνέχισε τις ανασκαφές, ενώ τέλος τη περίοδο 1931-1935 η [[Αμερικανική Σχολή Κλασικών Σπουδών στην Αθήνα|Αμερικανική Σχολή Κλασικών Σπουδών]] ολοκλήρωσε τις ανασκαφές. 

== Υποσημειώσεις ==
<references />

== Πηγές ==

* [http://www.eie.gr/archaeologia/gr/02_DELTIA/Temple_of_Apollo_Patroos.aspx Αρχαιολογία της Πόλης των Αθηνών - Ναός του Απόλλωνος Πατρώου] *eie.gr*
* [http://project.athens-agora.gr/index.php?view=ktirio&pid=13&lang_id=gr Ίδρυμα Μείζονος Ελληνισμού - Ναός του Απόλλωνος Πατρώου]  *project.athens-agora.gr''

Κατηγορία:Αρχαία Αγορά της Αθήνας
Εθνική Σλοβενίας (καλαθοσφαίριση ανδρών)

Η **εθνική ομάδα καλαθοσφαίρισης ανδρών της Σλοβενίας** είναι το αντιπροσωπευτικό συγκρότημα της Σλοβενίας στις διεθνείς διοργανώσεις καλαθοσφαίρισης ανδρών και τελεί υπό τον έλεγχο της Ομοσπονδίας Καλαθοσφαίρισης Σλοβενίας (KZS).

## Ιστορία
Από την ανεξαρτησία της χώρας το 1991, η ομάδα έχει αγωνιστεί σε όλες τις διοργανώσεις του Ευρωμπάσκετ. Η Σλοβενία τερμάτισε στην 6η θέση στο Ευρωμπάσκετ 2005 και ως εκ τούτου προκρίθηκε αυτόματα στο Παγκόσμιο Πρωτάθλημα Καλαθοσφαίρισης 2006. Στο Ευρωμπάσκετ 2009 κατέλαβε την 4η θέση, κερδίζοντας την πρόκριση για δεύτερη φορά σε Παγκόσμιο Πρωτάθλημα, συμμετέχοντας στο Παγκόσμιο Πρωτάθλημα Καλαθοσφαίρισης 2010. Στη διοργάνωση του Ευρωμπάσκετ 2013, ως οικοδέσποινα κατέλαβε την 5η θέση, οπότε και προκρίθηκε για τρίτη συνεχόμενη φορά σε Παγκόσμιο Πρωτάθλημα, συμμετέχοντας στο Παγκόσμιο Πρωτάθλημα Καλαθοσφαίρισης 2014.

Το 2017 η Σλοβενία κατέκτησε για πρώτη φορά στην ιστορία της μετά την διάλυση της Γιουγκοσλαβίας το Ευρωμπάσκετ 2017 που διοργανώθηκε στη Φινλανδία, στην Τουρκία, στη Ρουμανία και στο Ισραήλ. Ο τελικός έγινε στην Κωνσταντινούπολη όπου οι Ήρωες νίκησαν σε έναν τελικό αντάξιο του γιουγκοσλαβικού μπάσκετ τη Σερβία με σκορ 93-85. ΜVP του τουρνουά ήταν ο Γκόραν Ντράγκιτς.

Στους Ολυμπιακούς Αγώνες 2020 στο Τόκυο, κατέκτησε την τέταρτη θέση, χάνοντας στον μικρό τελικό από την Αυστραλία 107-93. Κορυφαίος του τουρνουά για την ομάδα του ήταν ο Λούκα Ντόντσιτς. Στο Ευρωμπάσκετ 2022, η Σλοβενία που ήταν η κάτοχος του τίτλου από το 2017 και κατέβηκε πλήρης με τους Ντόνσιτς και Ντράγκιτς Γκ. να ξεχωρίζουν, θεωρείτο ένα από τα φαβορί για μετάλλιο αλλά αποκλείστηκε στα προημιτελικά της διοργάνωσης από την Πολωνία, μετά την ήττα με 90-87.

## Στατιστικά
Την πρώτη θέση όλων των εποχών σε συμμετοχές κατέχει ο Γκόραν Ντράγκιτς με 90 εμφανίσεις, ενώ δεύτερος είναι ο Γιάκα Λάκοβιτς με 86.

Πρώτος σκόρερ όλων των εποχών είναι ο Γκόραν Ντράγκιτς με 1.095 πόντους, ενώ δεύτερος σκόρερ στην ιστορία της εθνικής είναι ο Τέομαν Αλιμπέγκοβιτς με 990 πόντους.

## Παραπομπές


## Εξωτερικοί σύνδεσμοι
* 

Σλοβενιας
Σλοβενια
Αυτοκινητόδρομος 2 (Βουλγαρία)

Ο **Αυτοκινητόδρομος 2** () είναι ένας ημιτελής (το 2016) αυτοκινητόδρομος της Βουλγαρίας. Το προβλεπόμενο μήκος του είναι 433 χλμ., εκ των οποίων 167 χλμ. λειτουργούν. Ο αυτοκινητόδρομος είναι αυτή τη στιγμή διαιρεμένος σε 2 τμήματα, το πρώτο που συνδέει την πρωτεύουσα Σόφια με την Γιαμπλάνιτσα περνώντας μέσω της οροσειράς-όπως υποδεικνύει και το όνομα του δρόμου-του Αίμου, ενώ το δεύτερο συνδέει την πόλη του Σούμεν με το σημαντικικότερο λιμάνι της Βουλγαρίας στη Μαύρη Θάλασσα, τη Βάρνα. Όταν ολοκληρωθεί, θα συνδέει την Σόφια με την Βάρνα, παρ'όλα αυτά δεν υπάρχει κάποιο χρονοδιάγραμμα για την πλήρη κατασκευή του δρόμου. 

Κατηγορία:Αυτοκινητόδρομοι της Βουλγαρίας
Τραμ Καρλοβασίου

Το **τραμ Καρλοβασίου** ήταν ένα από τα παλιά δίκτυα τραμ & λειτούργησε από το 1905 μέχρι το 1939 στο Καρλόβασι της Σάμου. Από την αρχή ως το τέλος ήταν ιππήλατο & είχε τρεις γραμμές. Η μία ένωνε τρεις οικισμούς στο Καρλόβασι & ήταν επιβατική, ενώ οι άλλες ήταν εμπορικές & εξυπηρετούσαν βυρσοδεψεία, καπνεργοστάσια, οινοποιεία κλπ.

Οι εργασίες κατασκευής της γραμμής του τραμ άρχισαν στα τέλη Ιουνίου του 1905 και τελείωσαν σε χρόνο ρεκόρ, αφού τα εγκαίνια της λειτουργίας του έγιναν την 25η Σεπτεμβρίου 1905σε μια μεγαλόπρεπη τελετή στο Νέο Καρλόβασι. Η βασική γραμμή είχε μήκος 3.300 μέτρα, ενώ υπήρχαν και δύο διακλαδώσεις, για εμπορικές μεταφορές, μήκους 750 και 250 μέτρων.

Για τις μεταφορές χρησιμοποιήθηκαν πέντε επιβατικά βαγόνια (2 χειμερινά, 3 καλοκαιρινά) κατασκευασμένα στη Σμύρνη και τουλάχιστον ένα βαγόνι-πλατφόρμα για τα εμπορεύματα. Για την έλξη των επιβατικών τραμ χρησιμοποιούνταν δύο άλογα. Το βαγόνι-πλατφόρμα έσερνε πάντοτε ένα άλογο. Ο συνολικός αριθμός των αλόγων που χρησιμοποιούνταν ήταν γύρω στα 10 με 15.

Η εμφάνιση λεωφορείων και φορτηγών και η αδυναμία συντήρησης του τροχαίου υλικού και των γραμμών, οδήγησαν στο τέλος της λειτουργίας του στα τέλη Οκτωβρίου του 1939.

## Παραπομπές


## Πηγές
Τροχιόδρομος Καρλοβασίων Σάμου, 1905-1939, N. Κόγια, Δήμος Καρλοβασίων 2000
http://www.osydrivers.com/2014/10/blog-post_3.html#/σελίδα/1

Κατηγορία:Τραμ στην Ελλάδα
Κατηγορία:Ιστορία της Σάμου
Βόρεια Παράκαμψη Σόφιας

Η **Βόρεια Παράκαμψη Σόφιας** () είναι ένας αυτοκινητόδρομος της Βουλγαρίας, που παρακάμπτει την πρωτεύουσά της, Σόφια από βορρά, με σκοπό την αποσυμφόρηση του κέντρου της πόλης, αλλά και της παλιάς πλέον περιφερειακής οδού Σόφιας. Το μήκος του αυτοκινητόδρομου είναι 16,5 χλμ. και η κατασκευή  του ξεκίνησε τον Φεβρουάριο του 2015, με στόχο την αποπεράτωση σε 18 μήνες. Τα πρώτα 13 χλμ. του δόθηκαν στην κυκλοφορία τον Δεκέμβριο του 2015, ενώ το υπόλοιπο τμήμα εγκαινιάστηκε στις 28 Απριλίου 2016. Πρόκειται για έναν αυτοκινητόδρομο μεγάλης σπουδαιότητας, καθώς εκτός από τα οφέλη του για την πόλη της Σόφιας, θα συνδέει 4 αυτοκινητόδρομους: τον Α1, τον Α2, τον Α6 και τον μελλοντικό Α7.

Κατηγορία:Αυτοκινητόδρομοι της Βουλγαρίας
Ομοσπονδία Καλαθοσφαίρισης Βόρειας Μακεδονίας

Η **Ομοσπονδία Καλαθοσφαίρισης Βόρειας Μακεδονίας** () είναι το όργανο διοίκησης της καλαθοσφαίρισης στην Βόρεια Μακεδονία. Εδρεύει στα Σκόπια και είναι μέλος της Διεθνούς Ομοσπονδίας Καλαθοσφαίρισης (FIBA). Διοργανώνει εθνικά ερασιτεχνικά και επαγγελματικά πρωταθλήματα ανδρών, γυναικών και νέων, ενώ είναι υπεύθυνη και για τη διεξαγωγή του κυπέλλου της χώρας. Συντονίζει επίσης τις δραστηριότητες των εθνικών ομάδων ανδρών, γυναικών και νέων της Βόρειας Μακεδονίας.

## Παραπομπές


## Εξωτερικοί σύνδεσμοι
* 

Κατηγορία:Καλαθοσφαίριση στη Βόρεια Μακεδονία
Το κάρο του σανού

Το ***Κάρο του Σανού*** (*The Hay Wain*) είναι ελαιογραφία του Τζον Κόνσταμπλ που φιλοτεχνήθηκε από τον καλλιτέχνη το 1821. Ανήκει στην Εθνική Πινακοθήκη του Λονδίνου και θεωρείται ένα από τα δημοφιλέστερα βρετανικά έργα Τέχνης.

## Περιγραφή
Ο πίνακας απεικονίζει μια καθημερινή σκηνή της αγροτικής ζωής με ένα κάρο για το σανό να διασχίζει ένα ποτάμι κοντά στον νερόμυλο του Φλάτφορντ της Ανατολικής Αγγλίας, στα σύνορα ανάμεσα στις κομητείες του Σάφολκ και του Έσσεξ με φόντο το φως του ήλιου, τα σύννεφα και την ύπαιθρο. Σε αυτό το έργο είναι φανερές οι απόψεις του Κόνσταμπλ για τη ζωγραφική, δηλαδή άρνηση του να ακολουθήσει τις τετριμμένες τεχνικές που επικρατούσαν κατά την εποχή του στον τομέα της τοπιογραφίας, έλλειψη πόζας και εκζήτησης και προσπάθεια να αποδοθούν πιστά στον πίνακα αυτά που έβλεπε με την όρασή του.

## Πληροφορίες
Ο πίνακας είναι φιλοτεχνημένος με λάδι σε μουσαμά και έχει διαστάσεις 130,2 x 185,4 εκ. Αρχικά εκτέθηκε το 1821 στην Βασιλική Ακαδημία των Τεχνών χωρίς να διακριθεί. Αντιθέτως όταν παρουσιάστηκε, μαζί με άλλα έργα του καλλιτέχνη, τρία χρόνια αργότερα (1824) στο Σαλόν του Παρισιού γνώρισε σημαντική επιτυχία και οδήγησε στην αναγνώριση του Κόνσταμπλ στη γαλλική πρωτεύουσα.

## Παραπομπές


Κατηγορία:Αγγλικοί πίνακες
Λάσα (αποσαφήνιση)

Το όνομα Λάσα χρησιμοποιείται για:

γεωγραφικές τοποθεσίες / πόλεις:
*την Λάσα ή Λάσσα, πρωτεύουσα του Θιβέτ
*Λάσα Πάφου, χωριό και κοινότητα στην επαρχία Πάφου της Κύπρου

επιπλέον:
*Λάσα ντε Σέλα, γνωστή ως Λάσα [Lhasa], Αμερικανο-μεξικανή τραγουδίστρια και τραγουδοποιός. 
*Λάσα Μετσόβου, τα κληροδοτήματα του Μετσόβου (το «λάσο», όρος σε οθωμανικά έγγραφα που προσδιορίζει τα κληροδοτήματα που διαθέτει προς χρήση μία κοινότητα)

τέλος, με τονισμό στη λήγουσα (ή και άτονο, Λασα):
*Λασά (βιβλική τοποθεσία) (ή Δασά όπως έχει επίσης αποδοθεί στα Ελληνικά), τοποθεσία που αναφέρεται στο βιβλίο της Γένεσης της Παλαιάς Διαθήκης
Μπαουσιοί Ιωαννίνων

Οι **Μπαουσιοί** είναι ένας ορεινός οικισμός από τα χωριά της Λάκκας Σουλίου που βρίσκεται στις βόρειες πλαγιές του όρους Τόμαρου/Ολύτσικα σε υψόμετρο 800 μέτρα. Οι Μπαουσιοί απέχουν περίπου 30 χιλιόμετρα νοτιοδυτικά από την πόλη των Ιωαννίνων και 9 χλμ. ανατολικά από τον κόμβο Τύρια της Εγνατίας Οδού.  Στις 23 Ιουλίου 1943 οι Γερμανικές δυνάμεις κατοχής έκλεισαν την πενταμελή επιτροπή του χωριού σε αχυρώνα και τους έκαψαν ζωντανούς. Στη συνέχεια εισέβαλαν στο χωριό το οποίο έκαψαν σκοτώνοντας δύο ακόμα γυναίκες κατοίκους του. Το παλιό όνομα του χωριού ήταν **Μπαουσιούς,** το 1919 συστάθηκε με το όνομα αυτό κοινότητα Μπαουσιούς και το 1928 διορθώθηκε σε Μπαουσιοί. Ανήκει στη τοπική κοινότητα Μπαουσίων που περιλαμβάνει τους οικισμούς Τύρια, Μπαγαίοι, Κολυζωαίοι και σύμφωνα με την απογραφή 2011 έχει πληθυσμό 7 κατοίκους.

## Παραπομπές


Κατηγορία:Δήμος Δωδώνης
Κατηγορία:Χωριά της περιφερειακής ενότητας Ιωαννίνων
Πτήση 804 της EgyptAir

Η **Πτήση 804 της EgyptAir** (MS804/MSR804) ήταν μια διεθνής επιβατική πτήση με αφετηρία το Διεθνές Αεροδρόμιο του Παρισιού, Σαρλ ντε Γκωλ, και τερματικό σταθμό το Διεθνές Αεροδρόμιο του Καΐρου. Το αεροσκάφος κατέπεσε, για άγνωστους ακόμη λόγους, στη Μεσόγειο Θάλασσα, στις 19 Μαΐου 2016 και τοπική ώρα Αιγύπτου 02:30 (UTC+2).

Στο αεροσκάφος επέβαιναν 66 άνθρωποι (56 επιβάτες, 7 μέλη του πληρώματος και 3 άτομα ασφάλειας). Τα συντρίμμια από τα αεροσκάφος βρέθηκαν στη Μεσόγειο περίπου 290 χιλιόμετρα βόρεια της Αλεξάνδρειας της Αιγύπτου.

## Αεροσκάφος
Το αεροσκάφος του δυστυχήματος ήταν ένα 12χρονο Airbus Α320-232, με αριθμό νηολόγησης αεροσκάφους το SU-GCC και σειριακό κωδικό κατασκευαστή το 2088. Η πρώτη πτήση του έγινε στις 25 Ιουλίου 2003 και η παράδοσή του στην αεροπορική εταιρεία EgyptAir διεξήχθη στις 3 Νοεμβρίου 2003.

Η μοιραία πτήση ήταν η πέμπτη στη σειρά πτήση του αεροσκάφους για εκείνη την ημέρα, καθώς είχε προηγουμένως πετάξει από την Ασμάρα στο Κάιρο, από το Κάιρο στην Τύνιδα, από την Τύνιδα στο Κάιρο και από το Κάιρο στο Παρίσι.

## Παραπομπές


Κατηγορία:Αεροπορικά ατυχήματα
Κατηγορία:Ιστορία της Μεσογείου
Γενική Γραμματεία Δημοσίων Εσόδων

Η **Γενική Γραμματεία Δημοσίων Εσόδων** (Γ.Γ.Δ.Ε.) ήταν κομμάτι του οργανογράμματος του Υπουργείου Οικονομικών έως το 2016.

## Οργάνωση
Με τον Νόμο 4389/2016 (Φ.Ε.Κ. 94/Α) η Γενική Γραμματεία Δημοσίων Εσόδων καταργήθηκε και στη θέση της συστάθηκε η Ανεξάρτητη Αρχή Δημοσίων Εσόδων ως Ανεξάρτητη Αρχή δίχως νομική προσωπικότητα.

## Διοίκηση
Γενικός Γραμματέας δημοσίων εσόδων ήταν ο Γιώργος Πιτσιλής, ο οποίος μετά την κατάργησή της ανέλαβε τη θέση του Διοικητή της Ανεξάρτητης Αρχής Δημοσίων Εσόδων. Ως γενικός γραμματέας δημοσίων εσόδων λογοδοτούσε στον Αναπληρωτή Υπουργό Οικονομικών Τρύφωνα Αλεξιάδη και προΐστατο της Γενικής Διευθύνσεως Τελωνείων και ειδικών Φόρων κατανάλωσης.

## Παραπομπές


## Εξωτερικοί σύνδεσμοι
* Επίσημος ιστότοπος του Υπουργείου Οικονομικών
* Επίσημος ιστότοπος της Γενικής Γραμματείας Δημοσίων Εσόδων 
* Ανεξάρτητη αρχή από το 2017 η ΓΓΔΕ 

Κατηγορία:Υπουργείο Οικονομικών (Ελλάδα)
Δυναστεία των Αρσακιδών

Ο όρος **Δυναστεία των Αρσακιδών** μπορεί να αναφέρεται:

*Δυναστεία των Αρσακιδών της Παρθίας
*Δυναστεία των Αρσακιδών της Αρμενίας
Διεθνές Αεροδρόμιο του Καΐρου

Το **Διεθνές Αεροδρόμιο του Καΐρου** (IATA: **CAI**, ICAO: **HECA**) (αραβικά: *مطار القاهرة الدولي*) είναι ο μεγαλύτερος αερολιμένας του Καΐρου, πρωτεύουσας της Αιγύπτου και ο πιο πολυάσχολος στη χώρα. Βρίσκεται 15 χιλιόμετρα βορειοανατολικά της πρωτεύουσας και περίπου 15 χιλιόμετρα από το επιχειρηματικό της κέντρο. Εκτείνεται σε μια περιοχή 37 τετραγωνικών χιλιομέτρων και είναι το δεύτερο πιο πολυσύχναστο αεροδρόμιο στην Αφρική, μετά από το Διεθνές Αεροδρόμιο του Γιοχάνεσμπουργκ.

## Στατιστικά

## Τερματικοί σταθμοί

Οι τερματικές εγκαταστάσεις του αεροδρομίου περιλαμβάνουν την αίθουσα αναχώρησης 1, τη διεθνή αίθουσα 3 και την αίθουσα 4 για ιδιωτικές και μη εμπορικές πτήσεις αεροσκαφών. Σύμφωνα με το σχέδιο βελτίωσης και αναβάθμισης του αερολιμένα, η διαχειρίστρια εταιρεία κατεδάφισε την παλαιά αίθουσα 3, που χρησιμοποιούνταν προηγουμένως για τις εσωτερικές αφίξεις και αναχωρήσεις, προκειμένου να δημιουργήσει μια νέα αίθουσα για τις διεθνείς αφίξεις. Ο τερματικός 1 είναι γνωστός στους ντόπιους ως «παλιό αεροδρόμιο», αν και οι εγκαταστάσεις του πρόσφατα ανακαινίστηκαν και είναι νεώτερες από εκείνες του τερματικού 2, που είναι ακόμη γνωστός ως «νέο αεροδρόμιο».

## Παραπομπές


Κατηγορία:Μεταφορές στο Κάιρο
Κάιρο
Λασά (βιβλική τοποθεσία)

Η τοποθεσία **Λασά** ή αναφερόμενη και **Δασά**, είναι βιβλική τοποθεσία η οποία αναφέρεται μόνο μια φορά, στην Παλαιά Διαθήκη, στο βιβλίο της Γενέσεως, 10.19, ως όριο της επικράτειας των Χαναναίων.

Το κείμενο στο οποίο αναφέρεται φαίνεται η γενεαλογία του Χαναάν, τέταρτου γιου του Χαμ (γιου του Νώε), από τον οποίο προήλθαν οι Χαναναίοι. Εκεί αναφέρεται:

«και έγιναν τα όρια των Χαναναίων από την Σιδώνα μέχρι τα Γέραρα και τη Γάζα και έως τα Σόδομα και τα Γόμορα, την Αδαμά και Σεβωείμ έως τη Λασα»:

«Χαναὰν δὲ ἐγέννησε τὸν Σιδῶνα πρωτότοκον αὐτοῦ καὶ τὸν Χετταῖον καὶ τὸν Ἰεβουσαῖον καὶ τὸν Ἀμορραῖον καὶ τὸν Γεργεσαῖον καὶ τὸν Εὐαῖον καὶ τὸν Ἀρουκαῖον καὶ τὸν Ἀσενναῖον καὶ τὸν Ἀράδιον καὶ τὸν Σαμαραῖον καὶ τὸν Ἀμαθί. καὶ μετὰ τοῦτο διεσπάρησαν αἱ φυλαὶ τῶν Χαναναίων, καὶ ἐγένοντο τὰ ὅρια τῶν Χαναναίων ἀπὸ Σιδῶνος ἕως ἐλθεῖν εἰς Γεραρα καὶ Γάζαν ἕως ἐλθεῖν Σοδομων καὶ Γομορρας Αδαμα καὶ Σεβωιμ ἕως **Λασα**» 

(η τελευταία πρόταση αποτελεί το εδάφιο 10.19)

## Ονομασία

Η εβραϊκή λέξη לָשַׁע  αποδίδεται στα ελληνική Λασά ή Δασά, ενώ με λατινικούς χαρακτήρες αποδίδεται ως Lasha ή Lesa

Με το όνομα «Δασά» καταγράφεται στον Αλεξανδρινό και στον Βατικανό κώδικα της Μετάφρασης των Εβδομήκοντα, ενώ με το όνομα «Λασά» σε άλλες εκδόσεις (στην Αλεξανδρινή έκδοση όπως τυπώθηκε από τον John Ernest Grabe, την οποία συνέχισαν ο Breitinger και στη συνέχεια ο Reineccius, στο κείμενο της Κομπλουτενσιανής Πολύγλωσσης έκδοσης του 1517 και σε διάφορα χειρόγραφα). 

## Εκτιμήσεις για την τοποθεσία
Από τη σειρά με την οποία αναφέρονται τα ονόματα, θεωρείται ότι η γενική θέση της Λασάς είναι στη νότια-ανατολική Παλαιστίνη. Αν και δεν υπάρχουν άλλα στοιχεία, η άποψη του Ιερώνυμου και άλλων συγγραφέων είναι ότι η Λασά είναι η Καλλιρρόη, μια γνωστή περιοχή για τα θερμά νερά της στην ανατολική όχθη της Νεκράς Θάλασσας. Στην άποψη αυτή συνηγορεί και η πληροφορία του Γκεσένιου (Justus Gesenius) (Thes. σελ. 764) ότι το όνομα Λασά σημαίνει «ρωγμή», κάτι που ταιριάζει ιδιαίτερα στο φαράγγι κοντά στο Ουαντί Ζερκά-Μαΐν από το οποίο τα ύδατα της Καλλιρόης οδηγούνται στην Νεκρά Θάλασσα Την ίδια άποψη με τον Ιερώνυμο έχουν και εβραϊκές πηγές εξήγησης των γραφών, όπως η Γένεσις Ραμπάχ (Genesis Rabba) (μέρος της Μιδράς), η Σιφρέ στο Δευτερονόμιο και η Μεγκιλλάχ του Ιερεμία (Jeremiah Megillah), όπως αναφέρεται και στα σχόλια του C.T.R. Hayward σε βιβλίο με το κείμενο του Ιερωνύμου «Ερωτήσεις στη Γένεση» (Quaestiones hebraicae in Genesim) και η Τάργκουμ της Ιερουσαλήμ (Targum Yerushalmi).

Μια εναλλακτική άποψη έχει δοθεί από τον Welhausen, ο οποίος αλλάζοντας τη σειρά των γραμμάτων της Λασά προτείνει ως τοποθεσία της την πόλη Λαχίς (Tel Lachish).

## Αναφορές


Κατηγορία:Γεωγραφία της Βίβλου
Αντρέα Κόστα

Ο **Αντρέα Κόστα** (γεννηθείς στις 30 Νοεμβρίου 1851 στην Ίμολα και αποβιώσας στις 10 Ιανουαρίου 1910 στην ίδια πόλη) ήταν Ιταλός μέλος της Πρώτης Διεθνούς, αναρχικός αγωνιστής και μετέπειτα Σοσιαλιστής βουλευτής. Θεωρείται ως ένας εκ των ιδρυτών του σοσιαλιστικού κινήματος στην Ιταλία.

## Βιογραφία

Αναρχικός αγωνιστής, σύντροφος, μαζί με τους Ερρίκο Μαλατέστα και Κάρλο Καφιέρο, της Ομοσπονδίας του Ζυρά (1870-1880), θεωρείται από τον Τζέιμς Γκιγιώμ ως εμπνευστής της ορολογίας της « *[[εκ πράξεως προπαγάνδα]]ς* », η οποία έγινε δημοφιλής από τον Πωλ Μπρους. Στις 9 Ιουνίου 1877, έδωσε στη Γενεύη διάλεξη επί της « *[[εκ πράξεως προπαγάνδα]]ς* », μιας στρατηγικής πολιτικής δράσης βασισμένης στη βία και με στόχο την καλύτερη ανάληψη λαϊκής συνείδησης. Η « *εκ πράξεως προπαγάνδα* » υιοθετήθηκε στο συνέδριο του Λονδίνου το 1881.

Ασπάστηκε τον κοινοβουλευτισμό το 1879, πιθανώς υπό την επιρροή της συζύγου του, Άννα Κουλισιόφ, η οποία ήταν, επίσης, αναρχική αγωνίστρια.

Το 1881, ίδρυσε το *Partito Socialista Rivoluzionario Italiano* (*[[Ιταλικό Σοσιαλιστικό Επαναστατικό Κόμμα]]*), πρόγονο του *Partito Socialista Italiano* (*[[Ιταλικό Σοσιαλιστικό Κόμμα]]*).

Μυημένος στον Ελευθεροτεκτονισμό στις 25 Σεπτεμβρίου 1883 στη Στοά "Ριέντζι" της Ρώμης, υπήρξε Αναπληρωτής Μέγας Διδάσκαλος της Μεγάλης Ανατολής της Ιταλίας.

## Βιβλιογραφία
* Enzo Santarelli, *L'anarchisme en Italie*, Le Mouvement social, n°83, Απρίλιος - Μάιος 1973, διαδικτυακή ανάγνωση.
* Sandra Mannino, Florence Morel, *Andrea Costa et l’anarchisme en Italie, 1877-1882*, Institut d'études politiques de Grenoble, 1979, σημείωση.

## Σημειώσεις
* L'Éphéméride anarchiste : βιογραφικό σημείωμα.
* RA.forum : βιβλιογραφικό σημείωμα.
* RA.forum, *Italie. Histoire de l’anarchisme. 19° siècle*, βιβλιογραφικό σημείωμα.
*  Dizionario biografico degli anarchici italiani, volume I, Pisa, BFS Edizioni, 2003, pp.&nbsp;453–4590.

## Σχετικά Λήμματα
* Ιστορία του Αναρχισμού
* Αναρχισμός στην Ιταλία

## Παραπομπές


## Εξωτερικοί σύνδεσμοι

 

Κατηγορία:Ιταλοί ελευθεροτέκτονες
Κατηγορία:Ιταλοί αναρχικοί
Κατηγορία:Μέλη της Ομοσπονδίας του Ζυρά
Κατηγορία:Ιταλοί σοσιαλιστές
Αναστάσιος Αστεριάδης

Ο **Αναστάσιος Αστεριάδης** (24 Απριλίου 1895 - 20 Μαΐου 1971), του Αχιλλέα και της Πολυξένης, ήταν Έλληνας γιατρός, πανεπιστημιακός και πολιτικός.
## Βιογραφία
Γεννήθηκε στη Λάρισα, γιος του Αχιλλέα Αστεριάδη (πέθανε στις 2 Απριλίου 1920), πρώην δημάρχου Λαρίσης, και της Πολυξένης (απεβίωσε το 1957)..

Μετά το τέλος των γυμνασιακών του σπουδών στη γενέτειρά του, εγγράφηκε στην ιατρική σχολή στο Παρίσι και μετέπειτα στην αντίστοιχη της Λιόν. Το 1920 αναγορεύτηκε διδάκτορας ιατρικής στο πανεπιστήμιο της Λιόν.

Κατά τον Πρώτο Παγκόσμιο Πόλεμο πολέμησε ως εθελοντής στον γαλλικό στρατό και τραυματίστηκε. Για την πολεμική του δράση και την προσφορά του ως γιατρού τιμήθηκε με παράσημα από το Γαλλικό Κράτος. 

Το 1920 επέστρεψε στη Λάρισα και εργάστηκε στο εκεί στρατιωτικό νοσοκομείο. Στη συνέχεια υπηρέτησε ως γιατρός στη Σμύρνη, στο Εσκή Σεχίρ, στην Προύσα και στο Αφιόν Καραχισάρ κατά την Μικρασιατική Εκστρατεία. Εγκαταστάθηκε μόνιμα στη Θεσσαλονίκη σε ηλικία 28 ετών και ανέλαβε τη διεύθυνση της χειρουργικής κλινικής στο Δημοτικό Νοσοκομείο και μετά στο Γαλλικό Νοσοκομείο της συμπρωτεύουσας.  Επίσης, εξελέγη έκτακτος καθηγητής στην Ιατρική Σχολή και μέλος της Χειρουργικής Ακαδημίας των Παρισίων.

Εξελέγη βουλευτής Θεσσαλονίκης με τον Ελληνικό Συναγερμό το 1952. 

Πέθανε στη Θεσσαλονίκη και κηδεύτηκε στις 21 Μαΐου 1971 από τον ιερό ναό Ταξιαρχών Λαρίσης. Ήταν παντρεμένος με την Αίγλη Κύρτση και απέκτησαν 2 παιδιά, τον Αχιλλέα και την Έλσα.

Συνέγραψε περισσότερες από 140 μελέτες, που δημοσιεύτηκαν σε επιστημονικά περιοδικά ανά την Ελλάδα και τον κόσμο.

## Παραπομπές


Κατηγορία:Έλληνες στρατιωτικοί γιατροί
Κατηγορία:Έλληνες πανεπιστημιακοί του 20ού αιώνα
Κατηγορία:Βουλευτές Θεσσαλονίκης
Κατηγορία:Βουλευτές εκλεγμένοι με τον Ελληνικό Συναγερμό
Τζόρνταν Γουίλιαμς (ποδοσφαιριστής)

Ο **Μάικλ Τζόρνταν Γουίλιαμς** (αγγ. **Michael Jordan Williams**, γεννημένος στις 6 Νοεμβρίου 1995) είναι Ουαλός ποδοσφαιριστής που αγωνίζεται στη θέση του κεντρικού μέσου και του κεντρικού αμυντικού στη Λίβερπουλ ΦΚ. Από το καλοκαίρι του 2017 αγωνίζεται ως δανεικός στην Ρότσντεϊλ ΑΦΚ.

Ο **Μάικλ Τζόρνταν Γουίλιαμς** (αγγ. **Michael Jordan Williams**, γεννημένος στις 6 Νοεμβρίου 1995) είναι Ουαλός ποδοσφαιριστής που αγωνίζεται στη θέση του κεντρικού μέσου και του κεντρικού αμυντικού στη Λίβερπουλ ΦΚ. Από το καλοκαίρι του 2017 αγωνίζεται ως δανεικός στην Ρότσντεϊλ ΑΦΚ.

## Καριέρα σε συλλόγους

### Αρχή

Ο Γουίλιαμς εντάχθηκε στην ακαδημία της Λίβερπουλ ΦΚ στο επίπεδο κάτω των 14, ενώ νωρίτερα αγωνιζόταν για τη Ρέξαμ ΦΚ.
 
### Χρονιά 2014-15

Στις 23 Σεπτεμβρίου 2014, έκανε το ντεμπούτο του για την πρώτη ομάδα στον αγώνα του Λιγκ Καπ απέναντι στη Μίντλεσμπρο ΦΚ, μπαίνοντας ως αλλαγή στο 79ο λεπτό στη θέση του Τζόρνταν Ρόσσιτερ. Πέτυχε τέρμα στη διαδικασία των πέναλτι. Έλαβε κλήση αλλά δεν αγωνίστηκε στον αγώνα με τη ΑΦΚ Γουίμπλτον στον τρίτο γύρο του FA Cup, στον αγώνα με τη Μπλάκμπερν Ρόβερς στα προημιτελικά της ίδιας διοργάνωσης, στους αγώνες του πρωταθλήματος με την ΦΚ Μπέρνλεϊ και τη Μάντσεστερ Σίτι, καθώς και σε αγώνα του Γιουρόπα Λιγκ με την τουρκική Μπεσίκτας. Στις 22 Ιανουαρίου 2015, υπέγραψε συμβόλαιο για 2.5 έτη με τη Λίβερπουλ. 

Στις 26 Μαρτίου, ο Γουίλιαμς δόθηκε δανεικός στη Νοτς Κάουντι.

### Χρονιά 2015-16

Στις 10 Ιουλίου 2015 δόθηκε δανεικός για μια χρονιά στη Σουίντον Τάουν.

Τον Μάρτιο του 2016, κατά τη διάρκεια του αγώνα μεταξύ της Μάντσεστερ Γιουνάιτεντ και της Λίβερπουλ στο Old Trafford, στα πλαίσια του Γιουρόπα Λιγκ 2015-16, ένα μήνυμα στάληκε από τον προσωπικό λογαριασμό του ποδοσφαιριστή στο Twitter, το οποίο έδειχνε ασέβεια για τα θύματα της αεροπορικής τραγωδίας στο Μονάχο. Ο Γουίλιαμς ισχυρίστηκε πως ο λογαριασμός του δέχθηκε επίθεση από χάκερ, ζήτησε συγγνώμη και διέγραψε το μήνυμά. Η Λίβερπουλ ανακοίνωσε πως θα ερευνήσει το θέμα.

## Διεθνής καριέρα

Ο Γουίλιαμς έκανε το ντεμπούτο του για την εθνική Ουαλίας κάτω των 21 στον αγώνα με την εθνική Λιθουανίας κάτω των 21 στις 9 Σεπτεμβρίου 2014 (1-1). Τον Αύγουστο του 2015 έλαβε κλήση στην εθνική ανδρών.

## Προσωπική ζωή

Ο Γουίλιαμς γεννήθηκε στο Μπάνγκορ της Βόρειας Ουαλίας. Μιλά άριστα την ουαλική γλώσσα, και αποφοίτησε από το ουαλικό λύκειο «Ysgol y Garnedd».

## Στατιστικά καριέρας

## Παραπομπές



## Εξωτερικοί σύνδεσμοι

*Στατιστικά του ποδοσφαιριστή στο «LFC History»
*

Κατηγορία:Ουαλοί ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Ουαλίας Κ17
Κατηγορία:Ποδοσφαιριστές Εθνικής Ουαλίας Κ21
Κατηγορία:Ποδοσφαιριστές Λίβερπουλ Φ.Κ.
Κατηγορία:Ποδοσφαιριστές Νοτς Κάουντι
Κατηγορία:Ποδοσφαιριστές Σουίντον Τάουν
Κατηγορία:Ποδοσφαιριστές Ρότσντεϊλ ΑΦΚ
Κατηγορία:Ποδοσφαιριστές Φούτμπολ Λιγκ (Αγγλία)
Γκρέτα Μόστνυ

Η Γκρέτα Μόστνυ (17 Σεπτεμβρίου 1914 - 15 Δεκεμβρίου 1991) ήταν Αυστρο-Εβραία που έγινε πρωτοπόρος Χιλιανή ανθρωπολόγος και αρχαιολόγος. 
## Ζωή
Γεννήθηκε στο Λίντς το 1914, υπό το όνομα Μαργκαρέτ Μόστνυ. Κόρη του Πάουλ Μόστνυ (1887-1929) και της Γιούλι Μόστνυ - Γκλάζερ. Το εργοστάσιο αλκοολούχων ποτών της οικογένειάς της θεωρούνταν η μεγαλύτερη Εβραϊκή εταιρεία του Λίντς. 

Ενεγράφη στο Πανεπιστήμιο της Βιέννης, στο τμήμα της Φιλοσοφικής, όπου παρακολουθούσε μαθήματα γλωσσών, Αιγυπτιολογίας και Προϊστορίας μεταξύ άλλων. Είχε ήδη ολοκληρώσει μέρος των σπουδών της όπως και την πτυχιακή της πάνω στην ενδυματολογία των αρχαίων Αιγυπτίων γυναικών, αλλά εγκατέλειψε την χώρα λόγω της ανόδου των Ναζί μετά την προσάρτηση της Αυστρίας, φεύγοντας στο Βέλγιο. Η οικογενειακή περιουσία απαλλοτριώθηκε το 1938 από το Ναζιστικό καθεστώς. Η ίδια ολοκλήρωσε τη διδακτορική της διατριβή στις Βρυξέλλες το 1939, ενώ η μητέρα της είχε καταφύγει στην Τσεχοσλοβακία. Το 1939 έλαβε το χρίσμα του Διδάκτορα στη Φιλολογία και Ιστορία της Ανατολής. Ακολούθως έλαβε μέρος σε αρχαιολογικές έρευνες τόσο στο Λούξορ όσο και στο Κάιρο. Μετά έφυγε για τη Χιλή, με το νεότερο αδερφό της Κούρτ και τη μητέρα της. Η Χιλή είχε γίνει αποδέκτης μεγάλου αριθμού Γερμανών αντιφρονούντων το 1939, με αποτέλεσμα να αναπτυχθεί μία σημαντική Γερμανική κοινότητα, κάτι που αποτέλεσε πηγή Αντισημιτισμού.

Μετά το τέλος του Δευτέρου Παγκοσμίου Πολέμου, προτίμησε να αποκτήσει τη Χιλιανή υπηκοότητα το 1946, παρά την πρόσκληση επιστροφής στην Αυστρία που της είχε αποσταλεί. 

## Η Μούμια του Πλόμο
Ηγήθηκε αρκετών αρχαιολογικών ερευνών στη Νότια Αμερική. Το 1954 έλαβε μέρος στην έρευνα και τις εργασίες της Μούμιας του Πλόμο, όταν αυτή περιήλθε στην ιδιοκτησία του Εθνικού Μουσείου Χιλής Φυσικής Ιστορίας. Πρόκειται για το μουμιοποιημένο από το ψύχος σώμα ενός παιδιού που βρέθηκε στα βουνά, όπου και πιστεύεται ότι είχε προσφερθεί ως θυσία από τους Ίνκας.

Η Μόστνυ ανέλαβε τη Διεύθυνση του Εθνικού Μουσείου Φυσικής Ιστορίας της Χιλής στο Σαντιάγο, διαδεχόμενη των Ουμπέρτο Φουενζαλίδα Βιλλέγκας από το 1964 ως το 1982.

Η Μόστνυ απεβίωσε στο Σαντιάγο στις 15 Δεκεμβρίου 1991 από καρκίνο.

## Κληρονομιά
Το Πανεπιστήμιο της Βιέννης καταγράφει τη βιογραφία της ως θύματος του Εθνικοσοσιαλισμού.  Επιπλέον το πανεπιστήμιο της Κωνσταντίας απονέμει διδακτορική υποτροφία προς τιμήν της, για έρευνα στις Ιστορικές και Πολιτιστικές Επιστήμες  από το 2013. Αντίγραφο της διδακτορικής διατριβής της Μόστνυ βρίσκεται σε κεραμική μορφή σε αλατωρυχείο στο Χάλστατ.

## Παραπομπές


Κατηγορία:Αυστριακοί ανθρωπολόγοι
Κατηγορία:Χιλιανοί ανθρωπολόγοι
Κατηγορία:Αυστριακοί αρχαιολόγοι
Κατηγορία:Χιλιανοί αρχαιολόγοι
Κατηγορία:Εβραίοι
Τζιρόλαμο Πομπέι

Ο **Τζιρόλαμο Πομπέι** (Βερόνα, 18 Απριλίου 1731 – Βερόνα, 4 Φεβρουαρίου 1788) ήταν Ιταλός ποιητής, θεατρικός συγγραφέας και μεταφραστής.

Ήταν υιός του Βερονέζου ευγενούς Φραντσέσκο Πομπέι και της Μπιάνκα Μπρεντσόνα.

Έγινε γνωστός ως συγγραφέας εκκλησιαστικών ύμνων, ποιημάτων, τραγωδιών, καθώς και δοκιμίων λογοτεχνικού και πνευματικού χαρακτήρα. Μετέφρασε στις *Επιστολές* του Οβιδίου και, κυρίως, τους *[[Βίοι Παράλληλοι|Βίους Παραλλήλους]]* του Πλουτάρχου: η γλώσσα που ο ίδιος χρησιμοποιεί, σε μια έκδοση η οποία τυπωνόταν ως το 1940, θεωρείται αρκετά πιστή στο πρωτότυπο έργο, αν και θεωρείται «μονότονη, ανομοιογενής και, αρκετά συχνά, ιδιαίτερα σκληρή».

## Έργα

### Ύμνοι
**Canzoni pastorali*, 1791
**Nuove canzoni pastorali ed altre rime diverse*, 1779

### Τραγωδίες
**L'Ipermestra*, 1767
**La Calliroe*, 1769

### Μεταφράσεις
**[[Βίοι Παράλληλοι|Le vite degli uomini illustri]]* του Πλουτάρχου (με σημειώσεις του Γάλλου φιλόλογου Αντρέ Ντασιέ), 1772
**L'epistole d'Ovidio*, με έτος έκδοσης το 1785

## Παραπομπές


## Πηγές
* 

## Εξωτερικός Σύνδεσμος
*

Κατηγορία:Ιταλοί ποιητές
Κατηγορία:Ιταλοί θεατρικοί συγγραφείς
Κατηγορία:Ιταλοί μεταφραστές
Κατηγορία:Πομπέι (οικογένεια)
Ερρίκος Α΄ της Καστίλης

Ο **Ερρίκος Α΄ της Καστίλης** (Ισπανικά : *Enrique I de Castilla*, 14 Απριλίου 1204 - 6 Ιουνίου 1217) μέλος του Καστιλιανού Οίκου της Ιβρέας ήταν Βασιλιάς της Καστίλης (1214 - 1217). Ο Ερρίκος Α΄ της Καστίλης ήταν μικρότερος γιος και διάδοχος του βασιλιά της Καστίλης Αλφόνσου του Ευγενούς και της συζύγου του Ελεονώρας Πλανταγενέτη που ήταν δεύτερη κόρη και έκτο παιδί του Ερρίκου Β΄ της Αγγλίας και της Ελεονόρας της Ακουιτανίας. Έγινε διάδοχος του θρόνου της Καστίλης όταν πέθανε αιφνίδια και πρόωρα ο μεγαλύτερος αδελφός του Φερδινάνδος της Καστίλης. 

## Βασιλιάς της Καστίλης

Με τον θάνατο και του πατέρα του (1214) ανακηρύχτηκε βασιλιάς της Καστίλης σε ηλικία 10 ετών, κηδεμόνας του ορίστηκε η μεγαλύτερη αδελφή του Βερεγγάρια της Καστίλης σύζυγος του Αλφόνσου του Αγριόφωνου επίσης από τον Οίκο της Ιβρέας. Ο Ερρίκος Α΄ νυμφεύτηκε την εξαδέλφη του Μαφάλντα της Πορτογαλίας, κόρη του Σάντσο Α΄ της Πορτογαλίας (1215). Ο Ερρίκος Α΄ ήταν 11 ετών και η Μαφάλντα 20, έτσι ο γάμος δεν ολοκληρώθηκε και διαλύθηκε την επόμενη χρονιά από τον πάπα Ιννοκέντιο Γ΄ λόγω συγγένειας (1216). Την ίδια χρονιά ο μικρός Ερρίκος Α΄ αρραβωνιάστηκε τη δεύτερη εξαδέλφη του Σάντσα, πριγκίπισσα του Λεόν. 

Ο Ερρίκος Α΄ απεβίωσε στην Παλένθια σε ηλικία 13 ετών (1217) από ατύχημα, όταν έπεσε ένα κεραμίδι από τη στέγη επάνω στο κεφάλι του. Τον διαδέχθηκε η μεγαλύτερη αδελφή του Βερεγγαρία, που παραιτήθηκε την ίδια χρονιά υπέρ του γιου της Φερδινάνδου Γ΄ της Καστίλης. Το σώμα του τάφηκε στο μοναστήρι του Λας Χουέλγκας στο Μπούργος.

## Οικογένεια
Νυμφεύτηκε το 1215 την εξαδέλφη του Μαφάλντα του Πορτογαλικού Οίκου της Βουργουνδίας, κόρη του Σάντσο Α΄ της Πορτογαλίας. Ήταν 11 ετών και διαζεύχθηκε το επόμενο έτος.

### Πρόγονοι


## Παραπομπές


## Πηγές
* Charles William Previté-Orton, The shorter Cambridge Medieval History, Cambridge University Press, 1952.
* Previté-Orton, Charles William, The shorter Cambridge Medieval History, (Cambridge University Press, 1952)
* Taylor, Craig, Debating the Hundred Years War, Cambridge University Press, 2006.

## Εξωτερικοί σύνδεσμοι
*Βασιλείς της Καστίλης και της Λεόν

Κατηγορία:Βασιλείς της Καστίλης
Κατηγορία:Καστιλιανός Οίκος της Ιβρέας
Κατηγορία:Ισπανοί βρετανικής καταγωγής